Немезида
Немезида (; Nemesis) в древногръцката митология е богинята на възмездието. Тя е една от най-древните и почитани богини в Древна Гърция. Дъщеря е на богинята на нощта Никта и бог Ереб. Близка е по значение до богинята Дике.

Немезида отговаряла за справедливото разпределение на благата сред хората и наказвала тези, нарушили закона. Следяла за несправедливости и давала възмездие.

Тя подмамила Нарцис да се огледа във водата, след като отхвърлените от него жени я помолили да го накаже за гордостта му. В метафизични митове се споменава, че богинята създала яйце, от което се излюпили две двойки близнаци: Елена от Троя и Клитемнестра и Кастор и Полукс.

Самата дума nemesis по принцип означава разпоредител на съдбата – нито добра, нито лоша – просто разпределена в равни пропорции за всеки според делата му; следователно nemesis предполага възмущението, причинено от всяко едно нарушение на пропорционалното равновесие, чистият смисъл на справедливостта, неспособен да го остави ненаказано.

Изобразявана е обикновено като млада жена, обкръжена от следните символи: везни, които измервали вината и символизирали равновесието между постъпките на хората и полученото възмездие; юздичка, която намеквала за необходимостта да се контролира поведението; меч, който красноречиво говори за наказанието; колесница, в която са впрегнати грифони – символ на бързото възмездие.

Най-известният храм на Немезида е в Рамнунт, близо до Маратон, където се намира статуята на богинята, изваяна от Фидий.

Тя е била почитана и в Рим под името Инвидиа. Била известна като патрон на гладиаторите, биещи се с диви зверове, и почитана от завърналите се с победа римски пълководци. Римският поет Мезомед написал химн за Немезида през 2 в., в който се обръща към нея с:

В античния град Хераклея Синтика при село Рупите, Петричко, е разкрито светилище на Немезида, единстено засега локализирано на територията на България.

Вижте също 
 Родословно дърво на гръцки богове

Външни препратки 
 Nemesis, Theoi Project
 Nemesis, Amphitheater Virunum

Бележки 

Древногръцки богини
Божествени съпруги на Зевс
Древногръцко право
Философия на правото